Maison du savoir

D'Maison du Savoir ass zanter September 2015 dat neit Haaptgebai vun der Uni Lëtzebuerg, am Universitéitsquartier um Belval, zu Esch-Uelzecht, an domat d'Häerzstéck vun der Cité des sciences, de la recherche et de l'innovation.

Et gouf vun den Architektebüroe Baumschlager & Eberle - Christain Bauer & Associés, déi am Mee 2007 e Concours gewonnen haten, entworf. De Grondstee gouf den 21. September 2009 geluecht"Maison du Savoir: Op Esch Belval fänken d'Bauaarbechten un." rtl.lu 21.09.2009, 07:48 - Fir d'lescht aktualiséiert: 21.09.2009, 07:57. an de Réibau war Enn Januar 2013 fäerdeg"Maison du Savoir: La tour sera achevée en janvier." belval.lu, 17. Dezember 2012.. Am Hierscht 2014 huet den Entreprener d'Schlësselen iwwerginn. Am Summer 2015 gouf erageplënnert. Den 22. September 2015 gouf et vum Groussherzog Henri, a Presenz vum Premierminister Xavier Bettel, de Ministere Bausch a Meisch an dem Staatssekretär Hansen, zesumme mat der Maison des sciences humaines an der Maison de l'innovation, ageweit."Inauguration de la maison du savoir, de la maison des sciences humaines et de la maison de l'innovation (cité des sciences, de la recherche et de l'innovation) à Belval." op gouvernement.lu, 22.09.2015 (15:56).

D'Gebai besteet aus engem 83,8 m / 18 Stäck héijen Tuerm, deen tëscht dem 3. a 5. Stack vun enger 140 m laanger a 40 m breeder Queesch-"Barre" ëmginn ass, déi op hiren Extremitéiten ofgestäipt ass.

Am Tuerm ass d'Rektorat an d'Verwaltung ënnerbruecht, am Queeschgebai, um 3.-5. Stack, sinn Unterrechts- a Seminarraim mat jee 20-50 Plazen an Auditoirë mat jee 60-240 Plazen. An de Sous-sole sinn Openthaltsraim an e Groussen Auditoire mat 750 Plazen amenagéiert, souwéi eng 500 ënnerierdesch Parkplazen.

D'Gebai ass ugeluecht fir bis zu 5.200 Persounen, Studenten a Personal Plaz ze bidden.

 Um Spaweck 
 Presentatioun vum Projet

Kategorie:Belval
Kategorie:Universitéit Lëtzebuerg
Kategorie:Bauwierker 2014
Kategorie:Gebaier an der Gemeng Esch-Uelzecht